धर्मेंद्र ने सोशल मीडिया को कह दिया अलविदा! लिखा- अब मैं आपको परेशान नहीं...  
धर्मेंद्र ने किया इमोशनल ट्वीट
धर्मेंद्र का ट्वीट देख फैन्स हुए दुखी
सोशल मीडिया पर धर्मेंद्र का ट्वीट हुआ वायरल
बॉलीवुड के दिग्गज एक्टर धर्मेंद्र सोशल मीडिया पर काफी एक्टिव रहते हैं. धर्मेंद्र अपने सोशल मीडिया एकाउंट के जरिए फैन्स के साथ फोटो और वीडियो शेयर करते नजर आ जाते हैं. लेकिन हाल ही में धर्मेंद्र ने अपने ट्विटर हैंडल से एक ऐसा पोस्ट किया है, जिसे देखकर उनके सभी फैन्स काफी दुखी हैं. दरअसल, एक्टर धर्मेंद्र अपने ट्विटर हैंडल ने इमोशनल ट्वीट किया है. जिसमें उन्होंने अपने फैन्स को लेकर लिखा है, 'दोस्तों, आप सभी को प्यार, मैं एक छोटे गलत कमेंट से भी हर्ट हो जाता हूं. मैं एक इमोशनल व्यक्ति हूं, इसलिए अब मैं आपको कभी भी परेशान नहीं करूंगा.' धर्मेंद्र के इस ट्वीट को लेकर माना जा रहा है कि वे संभवतः सोशल मीडिया को अलविदा कह सकते हैं.  
Friends, love you all, I get hurt by a single small bad comment . I am an emotional person,So I won't trouble you any more pic.twitter.com/MnAnPY1POM

धर्मेंद्र के इस पोस्ट पर फैन्स जमकर रिएक्ट कर रहे हैं और उनसे कमेंट्स को लेकर माफी मांग रहे हैं. उनके फैन्स पोस्ट पर कमेंट करके कह रहे हैं कि वो उनसे बहुत प्यार करते हैं. बता दें हाल ही में धर्मेंद्र गर्मियों की छुट्टियां मनाने के लिए अपने फॉर्म हाउस गए थे. वहां से धर्मेंद्र लगातार अपने मवेशियों और खेतों की वीडियो अपने फैन्स के साथ शेयर कर रहे थे. लेकिन कुछ दिनों से धर्मेंद्र सोशल मीडिया पर एक्टिव नहीं थे. अब उनको पोस्ट को देखकर वजह भी साफ हो गई है. 
बॉलीवुड को कई शानदार फिल्में देने वाले एक्टर धर्मेंद्र जल्द ही 'चियर्स- सेलीब्रेट लाइफ' में नजर आएंगे. संगीत सिवान के निर्देशन में बन रही ये फिल्म अगले साल अक्टूबर में रिलीज होगी. इस फिल्म में धर्मेंद्र अपने बेटे बॉबी के साथ एक बार फिर धमाल मचाते नजर आएंगे.